cyanic-selkie/wikianc huggingface dataset:
বাংলাদেশ জাতীয় ফুটবল দল
২০শ শতাব্দী
পরবর্তীকালে, ১৯৯৪ ফিফা বিশ্বকাপ বাছাইপর্বে বাংলাদেশ জাপান, সংযুক্ত আরব আমিরাত, থাইল্যান্ড, শ্রীলঙ্কার সাথে গ্রুপ এফ-এ ছিল। উক্ত আসরে বাংলাদেশের দুইটি জয়ই এসেছিল শ্রীলঙ্কার বিরুদ্ধে, তারা প্রথমটিতে ১–০ এবং দ্বিতীয়টিতে ৩–০ গোলের ব্যবধানে জয়লাভ করেছিল। তবে অবশিষ্ট ৬টি ম্যাচে পরাজিত হওয়ার ফলে মাত্র ৪ পয়েন্ট নিয়ে উক্ত আসর হতে বিদায় নিয়েছিল বাংলাদেশ। পরবর্তীকালে, ১৯৯৫ দক্ষিণ এশীয় গেমসে রৌপ্য পদক জয়লাভ করেছিল বাংলাদেশ, ফাইনালে তারা ভারতের কাছে ১–০ গোলের ব্যবধানে পরাজিত হয়েছিল। অতঃপর ১৯৯৮ ফিফা বিশ্বকাপ বাছাইপর্বে চাইনিজ তাইপেইয়ের বিরুদ্ধে একমাত্র জয়ের ফলে ৬ ম্যাচে মাত্র ৩ পয়েন্ট নিয়ে প্রতিযোগিতা থেকে বিদায় নিয়েছিল।
২১শ শতাব্দী
২০০১ সালের ১২ই জানুয়ারি তারিখে বাংলাদেশ সর্বপ্রথম এশিয়ার বাইরের কোন দলের সাথে ম্যাচ খেলে; উক্ত ম্যাচটি ছিল ইউরোপের দল বসনিয়া ও হার্জেগোভিনার বিরুদ্ধে। ২০০০ সাল হতে এপর্যন্ত বাংলাদেশ এএফসি এশিয়ান কাপ এবং ফিফা বিশ্বকাপে উত্তীর্ণ হতে পারেনি, তবে এই সময়ে তারা একবার সাফ চ্যাম্পিয়নশিপের শিরোপা জয়লাভ করেছে। ২০০৩ সালের উক্ত আসরে স্বাগতিক বাংলাদেশ ফাইনালের অতিরিক্ত সময় শেষে মালদ্বীপের সাথে ১–১ গোলে ড্র করার পর পেনাল্টি শুট-আউটে ৫–৩ গোলের ব্যবধানে জয়লাভ করেছে। অতঃপর ২০১০ দক্ষিণ এশীয় গেমসে বাংলাদেশ দ্বিতীয়বারের মতো স্বর্ণ পদক জয়লাভ করেছিল, ফাইনালে তারা আফগানিস্তানকে ৪–০ গোলের ব্যবধানে পরাজিত করেছে।
২০১১ সালে ২৯শে জুন তারিখে, ঢাকার বঙ্গবন্ধু জাতীয় স্টেডিয়ামে অনুষ্ঠিত ২০১৪ ফিফা বিশ্বকাপ বাছাইপর্বের ম্যাচে পাকিস্তানকে ৩–০ গোলে পরাজিত করেছে। পরবর্তীকালে বাংলাদেশ একই বছরের ৩রা জুলাই তারিখে লাহোরের লাহোর স্টেডিয়ামে স্বাগতিক পাকিস্তানের মুখোমুখি হয়, যেখানে তারা গোলশূন্য ড্র করেছে। অতঃপর ২০১৪ ফিফা বিশ্বকাপ বাছাইপর্বের দ্বিতীয় পর্বের ম্যাচের প্রথম লেগে বাংলাদেশ লেবাননের ৪–০ গোলের ব্যবধানে পরাজিত হয়, তবে ঢাকায় অনুষ্ঠিত দ্বিতীয় লেগে ২–০ গোলের ব্যবধানে জয়লাভ করলেও সামগ্রিকভাবে ৪–২ গোলের ব্যবধানে পরাজিত হওয়ায় ২০১৪ ফিফা বিশ্বকাপ বাছাইপর্বের দ্বিতীয় পর্ব থেকেই বিদায় নিতে হয়েছিল। অতঃপর একই বছরে অনুষ্ঠিত সাফ চ্যাম্পিয়নশিপে পাকিস্তানের সাথে এবং নেপাল ও মালদ্বীপের কাছে হারের ফলে বাংলাদেশ সেমি-ফাইনালে উঠতে ব্যর্থ হয়। পরের বছর, বাংলাদেশ ৩টি আন্তর্জাতিক ম্যাচে অংশগ্রহণ করেছিল, যার মধ্যে থাইল্যান্ডের বিরুদ্ধে ৫–০ গোলের বড় ব্যবধানে পরাজয় অন্যতম।
২০১৫ বঙ্গবন্ধু গোল্ডকাপে স্বাগতিক বাংলাদেশ ফাইনালে উঠেছিল, যেখানে তাদের প্রতিপক্ষ ছিল মালয়েশিয়া। উক্ত ম্যাচের প্রথমার্ধে মালয়েশিয়া ২–০ গোলে এগিয়ে গেলেও দ্বিতীয়ার্ধে বাংলাদেশ দুই গোল শোধ করার মাধ্যমে খেলায় ফিরে এসেছিল, তবে ৯২তম মিনিটে ফয়জাত গাজলির করা গোলের মাধ্যমে মালয়েশিয়া ৩–২ গোলের ব্যবধানে ম্যাচ এবং শিরোপা জয়লাভ করেছিল।
২০১৮ বিশ্বকাপ এশিয়া অঞ্চলের বাছাই পর্বে ( বি ) গ্রুপ থেকে বাংলাদেশ ৮টি ম্যাচ খেলে ১ পয়েন্ট অর্জন করেন। ১১ জুন তাজিকিস্তানের সাথে ৩-১ গোলে হেরে গেলেও ফিরতি ম্যাচে ১৬ জুন ২০১৫ মোহাম্মদ জাহিদ হাসান এমিলি গোলে ১-১ গলে ড্র করেন।সবচেয়ে বড় ব্যাবধানে হারেন অস্ট্রেলিয়ার সাথে ৫-০।
বাংলাদেশ গ্রুপে ছিলেন অস্ট্রেলিয়া,জর্ডান,কাজাকিস্তান,তাজিকিস্তান।
২০২২ বিশ্বকাপঃ এশিয়া অঞ্চলের বিশ্বকাপ বাছাই পর্বে (ই) গ্রুপে বাংলাদেশের সাথে ছিলেন কাতার,আফগানিস্তান,ভারত,ওমান। প্রতিটা দল নিজেদের মধ্যে ২টি করে ম্যাচ খেলেন। বাংলাদেশ ৮টি ম্যাচে ভারত ও আফগানিস্তানের সাথে ১-১ গোলে ড্র করে ২ পয়েন্ট অর্জন করেন। ১ম ম্যাচে আফগানিস্তানের সাথে ১-০ গোলে হারলেও  ফিরতি ম্যাচে ১-১ গোলে ড্র করেন। ভারতের হোম অফ গ্রাউন্ডে বাংলাদেশ ১-১ গোলে ড্র করেন, কিন্তু নিজেদের হোম অফ গ্রাউন্ডে  ২-০ গোলে হেরে যান।
ভারতের সাথে ২ টি ম্যাচেই শেষ সময়ে গোল খেয়েছেন। ভারতের হোম অফ গ্রাউন্ড ম্যাচে বাংলাদেশ ৮৭ মিনিট পর্যন্ত ১- ০ এগিয়ে ছিলেন ,কিন্ত ৮৮ মিনিটে ভারতের আদিল খান গোল দিয়ে সমতা ফেরান। বাংলাদেশের পক্ষে গোল করেন মো: সাদ উদ্দিন।
ফিরতি ম্যাচেও ৭৯ এবং ৯২ মিনিটে গোল খেয়ে ২-০ তে ম্যাচ হারেন বাংলাদেশ । ২২ পয়েন্ট নিয়ে (ই) গ্রুপ চ্যাম্পিয়ন হন কাতার ,বাংলাদেশ ২ পয়েন্ট নিয়ে ৫ম স্থান অধিকার করেন।
বর্তমান খেলোয়াড়
নিম্নলিখিত ২৩ জন খেলোয়াড়কে ২৫ এবং ২৮ মার্চ ২০২৩ তারিখে -এর বিরুদ্ধে দুটি প্রীতি ম্যাচের জন্য ডাকা হয়েছে৷
সাম্প্রতিক সময়ে ডাকা হয়েছিল
নিম্নলিখিত খেলোয়াড়দেরও গত বারো মাসের মধ্যে বাংলাদেশ দলে ডাকা হয়েছে।
INJ Withdrew due to injury
PRE Preliminary squad / standby
COV Withdrew due to COVID-19
RET Retired from the national team
SUS Serving suspension
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৬ সালের এপ্রিল মাসে প্রকাশিত র‌্যাঙ্কিংয়ে বাংলাদেশ তাদের ইতিহাসে সর্বোচ্চ অবস্থান (১১০তম) অর্জন করে এবং ২০১৮ সালের ফেব্রুয়ারি মাসে প্রকাশিত র‌্যাঙ্কিংয়ে তারা ১৯৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বাংলাদেশের সর্বোচ্চ অবস্থান হচ্ছে ১৪৭তম (যা তারা ১৯৮৬ সালে অর্জন করেছিল) এবং সর্বনিম্ন অবস্থান হচ্ছে ২০৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
সংযুক্ত গণতন্ত্রী দল (সাইপ্রাস)
সংযুক্ত গণতন্ত্রী দল (সাইপ্রাস) এর লোগো সংযুক্ত গণতন্ত্রী দল(Ενωμένοι Δημοκρατές) সাইপ্রাসের একটি উদারপন্থী রাজনৈতিক দল। এই দলটি ১৯৯৬ সালে প্রতিষ্ঠিত হয়।
দলটির নেতা হলেন জর্জ ভ্যাসিলিও (George Vasiliou) ।
২০০৬ সালের সংসদীয় নির্বাচনে দলটি ৬৫৬৭ ভোট পেয়েছিল (১.৬%) । কিন্তু দলটি সংসদে কোন আসনে জয় লাভ করতে সক্ষম হয় নাই।
ইউরোপীয় দল
thumb|upright=1.5|সাইপ্রাসের ইউরোপীয় দলের লোগো ইউরোপীয় দল (Ευρωπαϊκό Κόμμα) সাইপ্রাসের একটি রাজনৈতিক দল। এই দলটি ২০০৫ সালে প্রতিষ্ঠিত হয়।
২০০৬ সালের সংসদীয় নির্বাচনে দলটি ২৪ ১৯৬ ভোট পেয়েছিল (৫.৮%, ৩টি আসন) ।
দলটির তরুণ সংগঠন হল ইউরোপীয় জুবা দল (Νεολαία Ευρωπαϊκό Κόμμα) ।
বুদ্রাস, ফিলিস্তিন
বুদ্রাস ( بٌدرُس  ) রামাল্লা ও আল-বিরহ গভর্নরেটের একটি ফিলিস্তিনি গ্রাম, উত্তর পশ্চিম তীরে রামাল্লা থেকে ৩১ কিলোমিটার উত্তর-পশ্চিমে অবস্থিত।   ফিলিস্তিনি সেন্ট্রাল পরিসংখ্যান ব্যুরো (পিসিবিএস) মতে, গ্রামের ২০০৭ সালে ১৩৯৯ জন জনসংখ্যা ছিল।
অবস্থান
বুদ্রাস রামাল্লার উত্তর-পশ্চিমে অবস্থিত। এটি পূর্বে কিবিয়া এবং নি'লিন, উত্তরে কিবিয়া, পশ্চিমে সবুজ রেখা এবং দক্ষিণে নি'লিন দ্বারা সীমাবদ্ধ।
ইতিহাস
"বুদ্রাস" আরবি শব্দ, একে " পিটার " বলা হয়। কেননা প্রাচীনকালে গ্রামটি প্যাট্রিস নামে পরিচিত ছিল। আধুনিক গ্রামের স্থানটি ১৯৪৯ সালের যুদ্ধবিগ্রহ লাইনের ঠিক পূর্বে, যখন প্রাচীন গ্রামটি সম্ভবত ২ কিলোমিটার দূরে খিরবেত বুদ্রাসে লাইনের পশ্চিম দিকে ছিল। ইহুদি তোসেফতা ( দেমাই 1) এটিকে জুডিয়ার দক্ষিণ পর্বতমালার সীমানার অন্তর্ভুক্ত বলে উল্লেখ করা হয়।
হেলেনিস্টিক এবং বাইজেন্টাইন যুগের প্রত্নতাত্ত্বিক অবশেষ এখানে পাওয়া গেছে।
অটোমান যুগ
১৫৯৬ সালে বুদ্রাসে অটোমান কর রেজিস্টার অনুযায়ী নিহিয়ার রামাল্লাহর লিওয়ার গাজার অংশ। এটির জনসংখ্যা ছিল ৪৬টি মুসলিম পরিবারের মধ্যে সীমাবদ্ধ এবং তারা গম, বার্লি, জলপাই বা গ্রীষ্মকালীন ফসল, ছাগল বা মৌচাক এবং জলপাই বা আঙ্গুরের জন্য একটি প্রেসের উপর কর প্রদান করত; মোট ৩৬০৮ একসি দিত, যা রাজস্বের ৭/২৪ ওয়াকফের জন্য যেত ।
ব্রিটিশ ম্যান্ডেট যুগ
ব্রিটিশ ম্যান্ডেট কর্তৃপক্ষ কর্তৃক পরিচালিত ফিলিস্তিনের ১৯২২ সালের আদম শুমারিতে, বুদ্রাসের জনসংখ্যা ছিল ৩৩৪ জন; সবাই মুসলমান, ১৯৩১ সালের আদম শুমারিতে মোট ৯৮টি ঘরে ৪৩০ মুসলমান ছিল।
১৯৪৫ সালের পরিসংখ্যানে জনসংখ্যা ৫১০ জন, তারা সবাই মুসলমান ছিল। একটি সরকারি জমি ও জনসংখ্যার জরিপ অনুযায়ী মোট জমি ৭৯৩৫ ডুনাম ছিল। এর মধ্যে, ৬৩৬টি ডুনাম আবাদ বা সেচের জন্য, ২৪১২টি শস্যের জন্য বরাদ্দ করা হয়েছিল, এবং ১৯টি ডুনাম নির্মিত (শহুরে) এলাকায় ছিল।
জর্ডান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধবিগ্রহ চুক্তির পরে, বুদ্রাস জর্ডানের শাসনের অধীনে আসে।
১৯৬১ সালের জর্ডানের আদমশুমারি বুদ্রাসে ৭৭৬ জন বাসিন্দার সন্ধান পেয়েছে।
১৯৬৭ সাল থেকে বর্তমান
ডান|থাম্ব|300x300পিক্সেল| বুদ্রাসে ভূমি দিবসের প্রতিবাদ, মার্চ ২০১২ ১৯৬৭ সালে ছয় দিনের যুদ্ধের পর থেকে, বুদ্রাস ইসরায়েলি দখলে রয়েছে ।
১৯৯৫ সালের চুক্তির পর, বুদ্রাসের ১১.২% জমিকে এলাকা বি হিসাবে শ্রেণীবদ্ধ করা হয়েছিল, অবশিষ্ট ৮৮.৮% এলাকা সি হিসাবে চিহ্নিত করা হয়। ইসরায়েল ইসরায়েলি পশ্চিম তীর বাধ নির্মাণের জন্য বুদ্রাস থেকে জমি বাজেয়াপ্ত করেছে, উত্তর ও পশ্চিমে গ্রামটিকে ঘিরে রেখেছে, অনেক গ্রামবাসীকে তাদের জমি থেকে কেটে দিয়েছে। ২০০৩ সাল থেকে প্রাচীরের বিরুদ্ধে ঘন ঘন বিক্ষোভ হয়েছে। থাম্ব|বুদ্রাসে উচ্চ বিদ্যালয়
আল-দারাকুতনী
আবুল হাসান 'আলী ইবনে 'উমার ইবনে আহমাদ ইবনে মাহদী ইবনে মাস'উদ ইবনে আল-নু'মান ইবনে দিনার ইবনে আব্দিল্লাহ আল-বাগদাদী আল-দারাকুতনী (৯১৮ ঈসায়ী/ ৩০৬ হিজরি, বাগদাদ - ৯৯৫ ঈসায়ী/ ৩৮৫ হিজরি) ছিলেন ইসলামের প্রাথমিক যুগের একজন বিশিষ্ট মুহাদ্দিস, হাদীছ সংকলক এবং বিদ্বান।
তিনি ৯১৮ খ্রিষ্টাব্দে (৩০৬ হিজরি) বাগদাদের দার আল-কুতনে জন্ম গ্রহণ করেন, যে কারণে তার নামের সাথে আদ-দারাকুতনী যুক্ত হয়েছে। তিনি শিক্ষালাভ করেন কয়েকজন উচু পর্যায়ের বিদ্বান মনীষীর কাছে, তারা হচ্ছেন, আবুল কাসিম আল-বাগাভী রহঃ, আবু বকর ইবনে আবু দাউদ রহঃ, আবু বাকর ইবনে যিয়াদ আল-নিশাপুরি রহঃ, আবু উবাইদ আল-কাসিম (তার ভাই) এবং প্রমুখ।
তিনি ৩৮৫ হিজরি সনে (৯৯৫ ঈসায়ী) মৃত্যু বরণ করেন, বাব আল-দায়র কবরস্থানে মারুফ কারখী'র সন্নিকটে তাকে সমাহিত করা হয়।
রচনা
তার উল্লেখযোগ্য কয়েকটি কাজ হচ্ছে,
দামা দম মাস্ত কালান্দার
দমা দম মাস্ত কালান্দার (, دما دم مست قلندر) একটি আধ্যাত্মিক গান। গানটির মূল ভাষা পাঞ্জাবি। এর রচয়িতার নাম বা রচনাকাল সম্পর্কে সঠিক তথ্য জানা যায়নি; তবে এটি সিন্ধ অঞ্চলের সূফী লালবাবা শাহবাজ কালান্দারের সম্মানে রচিত, যার রওজা জামশোরো জেলার সেওহানে অবস্থিত। যদিও বলা হয়ে থাকে যে এই কাওয়ালিটি আমীর খসরুর মূল প্রার্থনা থেকে নেয়া যেটি পরবর্তিতে বুল্লেহ শাহ পরিমার্জন করেন এবং তাতে তার পীর লালবাবা শাহবাজ কালান্দার-এর স্তুতি যোগ করেন। এই লালবাবা শাহবাজ কালান্দার হিন্দু ও মুসলিমদের মধ্যে ঐক্য সাধনের জন্য বিশেষ অবদান রেখেছেন।
বাবা বুল্লে শাহ ও লালবাবা শাহবাজ কালান্দারের ব্যাপক প্রভাব রয়েছে পাঞ্জাবের উভয় অংশেই। এই অঞ্চলের সূফীবাদে, বিশেষতঃ সঙ্গীতে তাদের ব্যাপক প্রভাব আছে; যেমনটি আছে বাংলাদেশে হাছন রাজা আর মাইজভান্ডারীর।
দমা দম মাস্ত কালান্দার এর অন্যতম সুরকার আশিক হোসেন; কবি সাগর সিদ্দিকীর অনুরোধে গান ‌‌‌‌‌‌‌“লাল মেরি পাত”-এর সুর করে দিয়েছিলেন আশিক হোসেন এবং মূলত এই সুরেই গানটি বহু সিনেমায় ব্যবহৃত হয়। “দমা দম মাস্ত কালান্দার” গানটিতে বিভিন্ন সময় বিভিন্ন দেশের বিভিন্ন প্রখ্যাত শিল্পিরা কন্ঠ দিয়েছেন; নূর জাহান, নুসরাত ফতেহ আলী খান, রুনা লায়লা, জগজিৎ সিং, আবিদা পারভীন, নুরেন বোনেরা, সামি ইউসুফ তাদের অন্যতম।
ছোট বগা
ছোট বগা (Egretta garzetta) Ardeidae পরিবারের, ছোট বকের একটি প্রজাতি।  মহাজাতির নামটি ফ্রান্সের প্রঁভাস-প্রদেশের Aigrette, এইগ্রোনের একটি ক্ষুদ্র "বক", থেকে এসেছে, "ইগ্রেট"। প্রজাতির গজারেট্টা বিশেষণটি এই পাখির ইতালীয় নাম, গজারেটেট বা স্যাগজারেট্টার থেকে এসেছে
এটি একটি সরু কালো চঞ্চুযুক্ত সাদা পাখি, যার দীর্ঘ কালো পা এবং পশ্চিমা জাতিতে, হলুদ পা হয়। একটি জলচর পাখি হিসাবে, অগভীর জল এবং জমিতে প্রচুর পরিমাণে ক্ষুদ্র পোকামাকড় খায়। এটি উপনিবেশিকভাবে বিভিন্ন প্রজাতির জলচর পাখি র সাথে শাবক পালন করে, যার ফলে একটি বৃক্ষ, ঝোপ অথবা খাগড়াতে মাচার মত একটি কাঠামো তৈরি করে। একত্রিত নীলচে-সবুজ ডিমগুলি পাড়বার পর মা বাবা উভয় দ্বারা তা দেওয়া হয়। প্রায় ছয় সপ্তাহের বয়সে তরুণদের ডানা পরিপূর্ণরূপে গজায়।
ইউরোপ, আফ্রিকা, এশিয়া য় এবং অস্ট্রেলিয়ার গ্রীষ্মমন্ডলীয় অঞ্চল থেকে উষ্ণ তাপমাত্রা র জলাভূমিতে এরা জন্ম নেয়। একটি সফল ঔপনিবেশিক, তার পরিসীমা ধীরে ধীরে উত্তরে প্রসারিত করেছে, স্থিতিশীল এবং স্বনির্ভরশীল পক্ষীসংখ্যার সঙ্গে যুক্তরাজ্যেও এখন উপস্থিত।
উষ্ণতর অবস্থানে, অধিকাংশ পাখি স্থায়ী বাসিন্দা হয়; অনেক ইউরোপীয় পাখি সহ, উত্তরাঞ্চলের পাখিরা, আফ্রিকা ও দক্ষিণ এশিয়ায় শীতেপরিযান হয়। পাখিরা উত্তরে গ্রীষ্মের শেষের দিকে প্রজনন ঋতুর পর চলে যেতে পারে, এবং তাদের ছড়িয়ে পড়া প্রবণতা সম্প্রতি পাখির পরিসরের বিস্তারে সহায়তা করতে পারে। পশ্চিম ইউরোপে ১৯ শতকে এক সময় টুপির সজ্জা হিসাবে পালক প্রচলিত ছিল, পালকের জন্য ব্যাপকভাবে শিকার করা হতো এবং উত্তর-পশ্চিম ইউরোপে স্থানীয়ভাবে পাখিটি বিলুপ্ত হয়ে যায় এবং দক্ষিণে অপেক্ষাকৃত বিরল হয়ে পড়ে। ১৯৫০ এর দশকে, দক্ষিণ ইউরোপে সংরক্ষণ আইনগুলি প্রজাতির সুরক্ষার জন্য চালু করা হয়েছিল এবং তাদের সংখ্যা বৃদ্ধি পেতে শুরু করেছিল। ২১ শতকের শুরুতে পাখি আবার ফ্রান্স, নেদারল্যান্ডস, আয়ারল্যান্ড এবং ব্রিটেনে প্রজনন শুরু করে। এটি নব্য জগতেও উপনিবেশ শুরু করেছে; এটি প্রথমবার বার্বাডোসে ১৯৫৪ সালে দেখা গিয়েছিল এবং ১৯৪৪ সালে সেখানে প্রথম প্রজনন হয়েছিল। প্রকৃতি সংরক্ষণের জন্য আন্তর্জাতিক ইউনিয়নের পক্ষ থেকে "ন্যূনতম বিপদগ্রস্ত" হিসাবে পাখিটির বিশ্বব্যাপী সংরক্ষণের অবস্থা যাচাই করা হয়েছে।
অস্ট্রেলিয়ায় স্থিতি
থাম্ব|E. g. immaculata  অস্ট্রেলিয়ার  উত্তর অঞ্চলে একটি বৃহত্তর এলাকা জুড়ে ছোট বগার নিয়মিতভাবে বৃদ্ধি দেখা যায় এবং সুরিনাম এবং ব্রাজিল থেকে দক্ষিণে নিউফাউন্ডল্যান্ড, ক্যুবেক ও উত্তর দিকে অন্টারিওতে দেখা যায়। উত্তর আমেরিকার পূর্ব উপকূলের পাখিরা ক্যারিবিয়ান থেকে আসা তুষার বগার সাথে উত্তর দিকে চলে এসেছে বলে মনে করা হয়। ২০১১ সালের জুন মাসে, মাইনেটে অন্দুবোন কেন্দ্রের কাছাকাছি স্কারবরো জলাভূমিতে একটি ছোট বগা দেখা যায়।
তথ্যসূত্র
InternetBirdCollection  1  little-egret-egretta-garzetta
Xeno-canto species  1  Egretta    2  garzetta    3  Little egret
বহিঃসংযোগ
Xeno-অধ্যায় প্রজাতি  1  62774969    2  Egretta garzetta    3  একটু বক
হাউমেয়া
হাউমেয়া (ইংরেজি ভাষায়: Haumea; পূর্বে  নামে পরিচিত ছিল; প্রতীক: ) কাইপার বেষ্টনীর একটি বামন গ্রহ যার ভর প্লুটোর প্রায় এক তৃতীয়াংশ। বিশাল সাংঘর্ষিক পরিবারের সদস্য হিসেবে পরিচিত এই বস্তুটি আবিষ্কার করেছে স্পেনের জোসে লুইস অর্টিজ মোরেনো গ্রুপ (José Luis Ortiz Moreno) এবং মার্কিন যুক্তরাষ্ট্রের মাইক ই ব্রাউন গ্রুপ । মোরেনো গ্রুপ স্পেনের সিয়েরা নেভাদা অবজারভেটরিতে কাজ করার সময় আবিষ্কারটি করেছে আর ব্রাউন গ্রুপের আবিষ্কারটি সম্পন্ন হয়েছে ক্যালটেকে। এমপিসি মোরেনোর গ্রুপকে আবিষ্কারের কৃতিত্ব দিয়েছে। কারণ তারাই আগে ঘোষণা দিয়েছিল।
কিউবিওয়ানো তথা কাইপার বেষ্টনীস্থিত চিরায়ত বস্তগুলোর মধ্যে এই বস্তুটি বেশ কয়েকটি বৈশিষ্ট্যের কারণে স্বাতন্ত্র্য অর্জন করেছে। বৈশিষ্ট্যগুলো হল: দুইটি চাঁদ, অতি উচ্চ দ্রাঘন এবং পৃষ্ঠে কেলাসিত বরফ জল থাকার কারণে সৃষ্ট অতিরিক্ত প্রতিফলন অনুপাত। অনেক আগের একটি সংঘর্ষের কারণে সৃষ্ট সাংঘর্ষিক পরিবারের সদস্যগুলোর মধ্যে একে সর্ববৃহৎ বলে ধরে নেয়া হয়েছে। এই সংঘর্ষের কারণেই ব্যতিক্রমী বৈশিষ্ট্যগুলোর জন্ম হয়েছিল।
২০০৮ সালের ১৭ সেপ্টেম্বর, আইএইউ এই বস্তুকে সৌরজগতের পঞ্চম বামন গ্রহ হিসেবে স্বীকৃতি দেয়। এর নতুন নাম রাখা হয় হাওয়াই দ্বীপপুঞ্জের পৌরাণিক কাহিনীতে বর্ণীত উর্বরতা ও সন্তান প্রসবের দেবী হাউমেয়া-এর নামানুসারে।
স্টিভেন মালহার্ন
স্টিভেন ড্যানিয়েল মালহার্ন (Stephen Mulhern) (জন্ম: এপ্রিল ৪, ১৯৭৭) একজন ইংরেজ টিভি উপস্থাপক, পেশাদার বিনোদক এবং সাবেক জাদুকর। তিনি উপস্থাপনা শুরু করেন সি.আই. টিভিতে ১৯৮৮ সালের মে মাসে এবং আগস্ট ২০০২ সালের আগ পর্যন্ত তিনি এই চ্যানেলের একজন প্রধান উপস্থাপক ছিলেন।
জাদু
মালহার্ন পেশাদার বিনোদক হিসেবে যাত্রা শুরু করে স্বল্প বয়স থেকেই হাস্যরস ও জাদুর প্রতি আগ্রহী হন। তিনি জাদু বিষয়ক ব্রিটিশ সংগঠন দ্য ম্যাজিক সার্কলের সদস্য, এবং কৃতি সফল জাদুকর। সাম্প্রতিক সময়ে ট্রিকি টিভি ও দ্য কুইক ট্রিক অনুষ্ঠানে জাদু প্রদর্শন তার সাফল্যের ঝুলিতে রয়েছে। এছাড়া তিনি শিশুদের জন্য জাদুর খেলনা এবং জাদুর ভিডিও বাজারে ছেড়েছেন, এবং স্টিভেনস্‌ মেগা ম্যাড ম্যাজিক শো-এর অংশ হিসেবে যুক্তরাজ্য সফর করেছেন। বিশাল জনগোষ্ঠীকে যে তিনি আকৃষ্ট করতে পারেন তা এই শোতে প্রমাণিত হয়। তিনি ভিক্টরিয়া প্যালেস থিয়েটারে ব্রিটেনের রানীর সাথে তিনি রয়েল ভ্যারাইটি পারফর্মেন্সে অংশগ্রহণ করেছেন।
আলেকজান্ডার গ্রাহাম বেল
আলেকজান্ডার গ্রাহাম বেল (৩ মার্চ ১৮৪৭ - ২ আগস্ট ১৯২২) প্রখ্যাত বিজ্ঞানী ও উদ্ভাবক। টেলিফোনের অন্যতম আবিষ্কারক হিসেবে তিনি সবচেয়ে পরিচিত। তাকে বোবাদের পিতা তথা দ্য ফাদার অফ দ্য ডিফ নামে ডাকা হতো। তার বাবা, দাদা এবং ভাই সবাই একক অভিনয় ও বক্তৃতার কাজে জড়িত ছিলেন এবং তার মা ও স্ত্রী উভয়েই ছিলেন বোবা। এ কারণেই বোবাদের জীবনযাত্রার মান উন্নয়নে তিনি অনেক গবেষণা করেছেন। টেলিফোন উদ্ভাবনের আগে থেকেই তিনি শ্রবণ ও কথন সংশ্লিষ্ট গবেষণা নিয়োজিত ছিলেন। ১৮৭৬ সালে তাকেই টেলিফোনের প্রথম মার্কিন পেটেন্টের সম্মানে ভূষিত করা হয়।
পরবর্তী জীবনে বেল আরও বেশ কিছু গুরুত্বপূর্ণ গবেষণা করেন যার মধ্যে রয়েছে উড়ো নৌকা এবং বিমানচালনবিদ্যা। ১৮৮৮ সালে প্রতিষ্ঠিত ন্যাশনাল জিওগ্রাফিক সোসাইটির অন্যতম প্রতিষ্ঠাতা ছিলেন বেল। তার সবচেয়ে উল্লেখযোগ্য উদ্ভাবন যে টেলিফোন, সেটিকেই তিনি এক উটকো ঝামেলা জ্ঞান করতেন। এজন্যেই নিজের গবেষণা ও অধ্যয়ন কক্ষে কোন টেলিফোন রাখতেন না। বেল মারা যাওয়ার পর আমেরিকার সকল টেলিফোনে এক মিনিটের জন্য অবিরাম রিং বাজানো হয়। মার্কিন প্রশাসনের ভাষ্য মতে যে মহান ব্যক্তি মানুষে-মানুষে যোগাযোগের এ পদ্ধতি আবিষ্কার করেছেন তাকে উপযুক্ত সম্মান দেখানোর জন্যই এমনটি করা হয়েছে।
প্রথম জীবন
আলেকজান্ডার গ্রাহাম বেল ১৮৪৭ সালের তেশরা মার্চ স্কটল্যান্ডের এডিনবার্গে জন্মগ্রহণ করেন। এডিনবার্গের ১৬ চারলোটি স্ট্রিটের একটি বাড়িতে একটি পাথরের খোদাই থেকে জানা যায় যে এটিই তার পরিবারের আবাসস্থল এবং তার জন্মস্থান ছিল। গ্রাহাম বেলের দুইজন ভাই ছিলেন মেলভিল জেমস বেল এবং এডওয়ার্ড চার্লস বেল যাদের দুজনই পরবর্তীতে যক্ষ্মায় মারা যান। জন্মের সময় তার নাম ছিল আলেকজান্ডার বেল, তবে তার বয়স যখন দশ বছর তখন তিনি তার বাবার কাছে তার বড় দুই ভাইয়ের মধ্যনামের মত একটি মধ্যনামের জন্য আবদার করেন। তার এগারো তম জন্মদিনে তার বাবা আলেকজান্ডার মেলভিল বেল তারই এক কানাডিয়ান বন্ধুর নাম অণুশারে তার ছোট ছেলের মধ্য নাম রাখেন গ্রাহাম। এর পর থেকেই তার নাম হয় আলেকজান্ডার গ্রাহাম বেল। তবে মৃত্যুর আগ পর্যন্ত তার পরিবারের সদস্য এবং বন্ধুরা এলেক নামেই ডাকত।
প্রথম উদ্ভাবন
শিশুকাল থেকেই আলেকজান্ডার প্রাকৃতিক পরিবেশ সম্পর্কে অত্যন্ত কৌতূহলি ছিলেন এবং এরই পরিপ্রেক্ষিতে তিনি পরীক্ষানিরীক্ষা করার জন্য বিভিন্ন উদ্ভিদের নমুনা সংগ্রহ করতেন। ছোটবেলায় আলেকজান্ডারের সবচেয়ে ভাল বন্ধু ছিলেন বেন হের্ডম্যান। হের্ডম্যানের পরিবার আলেকজান্ডারের প্রতিবেশী ছিলো এবং একটি ময়দা মিল পরিচালনা করত। একবার আলেকজান্ডার প্রশ্ন করেছিলো যে ময়দা প্রস্তুত করতে হলে কি কি করতে হয়, এই প্রশ্নের জবাবে তাকে বলা হয়েছিলো যে পরিশ্রমসাধ্য এক প্রক্রিয়ার মাধ্যমে গমের খোসা ছাড়িয়ে ময়দা প্রস্তুত করতে হয়। মাত্র ১২ বছর বয়সে পেরেকের ব্রাশ এবং ঘুর্ণায়মান প্যাডেলের সমন্বয়ে আলেকজান্ডার একটি গম পেষাই যন্ত্র তৈরী করেন যা ঐ মিলে অনেক বছর ধরে ব্যবহার করা হয়েছিল। এই উদ্ভাবনের জন্য জন হের্ডম্যান আলেকজান্ডার এবং বেনকে নতুন নতুন জিনিস উদ্ভাবন করার গবেষণা করার জন্য একটি ওয়ার্কশপ উপহার দেয়।
জীবনের প্রথম দিক থেকেই আলেকজান্ডার সঙ্গীত এবং কলার প্রতি অত্যন্ত সংবেদনশীল ছিলেন যা তার মায়ের অণুপ্রেরনায় আরোও উদ্ভাসিত হয়েছিল। কোন প্রথাগত প্রশিক্ষন ছাড়াই অনেক অল্প বয়সেই তিনি একজন পিয়ানোবাদক হয়ে ওঠেন। শৈশবে তিনি মুখাভিনয় এবং বিভিন্ন প্রকারের শব্দ উৎপাদনের মাধ্যমে পরিবারে আগত অতিথিদের মনোরঞ্জন করতেন। তার মায়ের ক্রমবর্ধমান বধীরতা (আলেকজান্ডারের মা মাত্র ১২ বছর বয়সে শ্রবণশক্তি হারাতে শুরু করেন) তাকে ব্যাপকভাবে প্রভাবিত করেছিল। তার মায়ের সাথে কথোপোকথনের জন্য তিনি সাংকেতিক ভাষা রপ্ত করেন যাতে করে তিনি নীরব থেকেই মায়ের সাথে কথা বলতে পারেন। তার মায়ের বধিরতা নিয়ে কাজ করতে গিয়েই আলেকজান্ডার শব্দবিজ্ঞান নিয়ে পরাশুনা শুরু করেন। আলেকজান্ডারের পরিবার বহুকাল থেকেই বক্তৃতাকৌশল শিক্ষাদানের কাজ করে আসছিল। লন্ডনে তার দাদা আকেলজান্ডার বেল, ডাবলিনে তার চাচা এবং এডিনবার্গে তার বাবা সকলেই এই পেশার সাথে যুক্ত ছিলেন। এই বিষয়ের উপর আলেকজান্ডারের বাবার অনেক প্রকাশনা আছে যার কতগুলো আজকের যুগেও অনেক জনপ্রিয় বিশেষ করে ১৮৬৯০ সালে প্রকাশিত দ্যা স্ট্যান্ডার্ড এলোকিউশনিস্ট । দ্যা স্ট্যান্ডার্ড এলোকিউশনিস্ট এডিনবার্গে প্রকাশিত হয় ১৮৮৬ সালে এবং এর ১৬৮ টি ব্রিটিশ সংস্করন শুধুমাত্র যুক্তরাষ্ট্রেই প্রায় ১২ লাখ কপি বিক্রি হয়। কীভাবে বধির মানুষদের অপরের ঠোঁটের নরাচরা দেখে ভাব বোঝার প্রশিক্ষন দেওয়া যায় এই বইতে তার বিস্তারিত বিবরন ছিল। কিশোর আলেকজান্ডারকে এবং তার দুই ভাইকে তাদের বাবা এই পদ্ধতি রপ্ত করতে সাহায্য করেছিলেন। প্রশিক্ষনের ফলে আলেকজান্ডার এতটাই পারদরশি হয়ে উঠেছিলেন যে তিনি তার বাবার সাথে বিভিন্ন কর্মশালায় যেতেন এবং নিজেই পদ্ধতিগুলো প্রদর্শন করে দর্শকদের মুগ্ধ করতেন। ধীরে ধীরে তিনি এই কাজে এতটাই সক্ষম হয়ে উঠেছিলেন যে কোন পূর্ব অভিজ্ঞতা এবং উচ্চারন জ্ঞান ছাড়াই ল্যাটিন, স্প্যানিশ, স্কটিশ, গেলিক কিংবা সংস্কৃত যেকোন ভাষাই সংকেতের মাধ্যমে প্রকাশ করতে পারতেন।
শিক্ষা
ভাইদের মত আলেকজান্ডারও ছোটবেলায় পরিবারে বাবার কাছ থেকেই শিক্ষা লাভ করে। যদিও খুব অল্প বয়সেই তাকে এডিনবার্গের রয়েল হাই স্কুলে ভর্তি করা হয়েছিল, সেখানে তিনি চার ক্লাস পর্যন্তই পড়াশোনা করেন এবং মাত্র ১৫ বছর বয়সেই স্কুল ছেড়ে দেন। স্কুলে তার ফলাফল খুব একটা ভাল ছিল না এবং প্রায়শই স্কুল কামাই দেওয়ার প্রবণতা দেখা গিয়েছে। তার বাবার উচ্চাশা সত্ত্বেও স্কুলের পাঠ্যবিষয়গুলোর প্রতি আলেকজান্ডারের কোন আগ্রহই ছিল না বরং বিজ্ঞান এবং বিশেষ করে জীববিজ্ঞানে তার মারাত্বক আগ্রহ ছিল। স্কুল ত্যাগ করার পর আলেকজান্ডার তার দাদার সাথে বসবাস করার জন্য লন্ডনে গমন করেন। লন্ডনে তার দাদার সাথে থাকার সময় পরাশুনার প্রতি তার গভীর ভালবাসা জন্মায় এবং প্রায়শই তার দাদার সাথে বিভিন্ন বিষয়ের উপর আলোচনা এবং পরাশুনা করে তার ঘণ্টার পর ঘণ্টা কেটে যেত। দাদা আলেকজান্ডার বেল তার নাতিকে তারই শিক্ষানবিশ শিষ্য হিসেবে গ্রহণ করেন এবং তাকে এই বিষয়ের প্রশিক্ষক হিসেবে গড়ে তোলার জন্য কঠোর পরিশ্রম করেন। মাত্র ১৬ বছর বয়সেই আলেকজান্ডার শিক্ষানবিশ শিক্ষক হিসেবে স্কটল্যান্ডের ওয়েস্টন হাউস একাডেমিতে যোগদান করেন। যদিও তখন তিনি ল্যাটিন এবং গ্রিক ভাষার ছাত্র ছিলেন, তিনি তার পরিচালিত প্রত্তেকটি ক্লাসের জন্য ১০ পাউন্ড করে পেতেন। এর পরের বছর তিনি এডিনবরা বিশ্ববিদ্যালয়ে ভর্তি হন যেখানে তার বড় ভাইও পড়েছিলেন। ১৮৬৮ সালে স্বপরিবারে কানাডা চলে যাওয়ার আগে তিনি লন্ডন বিশ্ববিদ্যালয় থেকে তার ম্যাট্রিকুলেশন সম্পন্ন করেছিলেন।
বেলের পেটেন্টসমূহ
U.S. patent images in TIFF format
হায়াতে শায়খুল হাদিস
হায়াতে শায়খুল হাদিস মাওলানা জাকারিয়া (র.) (حضرت شیخ الحدیث مولانا محمد زکریا کاندھلویؒ) শায়খুল হাদিস হিসেবে প্রসিদ্ধ ভারতীয় আলেম জাকারিয়া কান্ধলভিকে নিয়ে রচিত আবুল হাসান আলী হাসানী নদভীর একটি উর্দু জীবনী সাহিত্য। ১৯৮২ সালে লখনউয়ের মাকতাবায়ে ইসলাম থেকে বইটি প্রথম প্রকাশিত হয়। লেখকের সাথে কান্ধলভির সম্পর্কের সূচনা ১৯৪০ সালের শুরুর দিকে। তখন থেকে তিনি কান্ধলভিকে আধ্যাত্মিক শিক্ষক মান্য করতেন। কান্ধলভি মৃত্যুর পূর্বে ৭ খণ্ডে আপবীতি নামে তার আত্মজীবনী লিপিবদ্ধ করেছিলেন। সেই আপবীতিকে ভিত্তি করে লেখক বইটি রচনা করেন। বইটির অন্যতম বৈশিষ্ট্য উর্দু ও ফার্সি কবিতার ব্যবহার। ১৯৮৭ সালে বইটির বঙ্গানুবাদ করেন আব্দুল্লাহ বিন সাঈদ জালালাবাদী, যা প্রকাশ করে ইসলামিক ফাউন্ডেশন বাংলাদেশ।
উৎস
তাবলিগ জামাতের দ্বিতীয় আমির মুহাম্মদ ইউসুফ কান্ধলভির জীবনীগ্রন্থ "সাওয়ানেহে ইউসুফ" রচনার সময় তার একটি অংশ ছিল ইউসুফ কান্ধলভির অন্যতম সহকারী মুহাম্মদ জাকারিয়া কান্ধলভির একটি জীবনবৃত্তান্ত রচনা, যার দায়িত্ব পড়ে আবুল হাসান আলী হাসানী নদভীর উপর। সাওয়ানেহে ইউসুফে ৬৪ পৃষ্ঠাব্যাপী এই জীবনবৃত্তান্ত লিপিবদ্ধ হয়। পরবর্তীতে সেই জীবনবৃত্তান্ত ও কান্ধলভির রচিত আপবীতিকে ভিত্তি করে লেখক বক্ষমান গ্রন্থটি রচনা শুরু করেন। এছাড়াও তার জীবনকাহিনীর প্রধান উৎস কান্ধলভির উর্দু রচনাবলী ও তার বিশিষ্ট শিষ্যদের লিখিত সফরসমূহের বিবরণ, বিশেষত সেসব হস্তলিখিত উপাদান যা তার দক্ষিণ আফ্রিকা ও ইংল্যান্ড সফরকালে লিখিত হয়। অন্তিম রোগভোগ ও মৃৃত্যু সম্পর্কিত বিবরণের উৎস মদিনায় কান্ধলভির একান্তই ঘনিষ্ঠ জনদের কাছে লিখিত বিবরণ ও পত্রাদি। পূর্বপুরুষগণের বংশ বর্ণনার ভিত্তি নদভীর লিখিত আরেক গ্রন্থ মুহাম্মদ ইলিয়াস কান্ধলভির জীবনী ও ইহতেশামুল হাসান কান্ধলভির "হালাতে মাশায়েখে কান্ধলা"।
বিষয়বস্তু
লেখক মুহাম্মদ জাকারিয়া কান্ধলভির বংশবৃত্তান্ত প্রদানের মাধ্যমেই গ্রন্থটির সূচনা করেন। তারপরের অধ্যায়ে আলোচনা করেন তার জন্ম ও ছাত্রজীবন। এ অধ্যায়ে তিনি খলিল আহমদ সাহারানপুরির হাতে কান্ধলভির বায়আত গ্রহণ ও বজলুল মজহুদ রচনায় তার অংশগ্রহণের কথা উল্লেখ করেন। তার পরবর্তী অধ্যায়ে কর্মজীবনের আলোচনায় সাহারানপুরির নিকট থেকে খেলাফত লাভের আলোচনা দিয়ে অধ্যায়টি সমাপ্ত করেন। কর্মজীবনে কান্ধলভি মক্কায় চলে গিয়েছিলেন এবং পরবর্তীতে সাহারানপুর চলে আসেন। লেখক চতুর্থ অধ্যায়ে তার সাহারানপুরের জীবন নিয়ে আলোচনা করেন। পঞ্চম অধ্যায়ের আলোচ্য বিষয় কান্ধলভির রমজান পালনের ধরন। লেখক ষষ্ঠ অধ্যায়ে কান্ধলভির মদিনায় স্থায়ী বসবাসের আলোচনা করে সেখান থেকে তিনি দক্ষিণ আফ্রিকা ও ইংল্যান্ডে যেসব দাওয়াতি সফর করেছেন তার আলোচনা করেছেন সপ্তম অধ্যায়ে। কান্ধলভির জীবনের অন্তিম সময়ের আলোচনা এসেছে বইটির অষ্টম অধ্যায়ে। জীবনবৃত্তান্তের আলোচনা শেষ করে লেখক নবম অধ্যায়ে কান্ধলভির চারিত্রিক বৈশিষ্ট্য তুলে ধরেন। দশম অধ্যায়ে আলোচনা করেন কান্ধলভির রচনাবলী নিয়ে। মূল উর্দু গ্রন্থে কান্ধলভির বিভিন্ন বাণী প্রদান করে গ্রন্থটির ইতি টানা হয়েছে। ইসলামিক ফাউন্ডেশন বাংলাদেশ থেকে প্রকাশিত বঙ্গানুবাদে "ছড়িয়ে আছেন সবখানে" শিরোনামে শেষে মুহাম্মদ জাকারিয়া কান্ধলভির অনুমতিপ্রাপ্ত শিষ্যদের একটি তালিকাও জুড়ে দেওয়া হয়েছে।
সামাজিক গণতন্ত্র আন্দোলন - এদেক
thumb|upright=1.5|সামাজিক গণতন্ত্র আন্দোলন - এদেকের লোগো
দলটির নেতা হলেন 'ইয়ান্নাকিস ওমিরু' (Yannakis Omirou)।
২০০৬ সালের সংসদীয় নির্বাচনে দলটি ৩৭ ৫৩৩ ভোট পেয়েছিল (৮.৯%, ৫টি আসন) ।
দলটি সোশালিস্ট ইন্টারন্যাশনাল নামক সমাজবাদী আন্তর্জাতিক সংগঠনের সাথে জড়িত।
ট্যানগ্রাম
ট্যানগ্রাম হল চীনদেশের হাজার বছরের পুরনো ধাঁধা জাতীয় খেলা।এ খেলার জন্য একটি বর্গাকার কার্ডবোর্ড কে ছবির মত কেটে সাত ভাগে ভাগ করা হয়। এই সাত টুকরো কার্ডবোর্ড বিভিন্ন ভাবে সাজিয়ে বিভিন্ন মজার মজার আকার দেওয়া যায়। যেমন পশু,পাখি,মানুষ ইত্যাদি। ছবিতে কিছু আকার দেওয়া হল। তবে এই খেলার আসল মজা পাবার জন্য নিজের মাথা খাটিয়ে বিভিন্ন আকার তৈরির চেষ্টা করতে হবে।সময় কাটানোর জন্য এটি একটি চমৎকার খেলা।
thumb|300px|ট্যানগ্রাম বানানোর নকশা thumb|300px|ট্যানগ্রাম তৈরির প্রথম ধাপ thumb|300px|ট্যানগ্রাম তৈরির দ্বিতীয় ধাপ thumb|256px|একটি তৈরি ট্যানগ্রাম thumb|300px|ট্যানগ্রাম দিয়ে তৈরি বিভিন্ন আকৃতি thumb|300px|ট্যানগ্রাম দিয়ে তৈরি বিভিন্ন আকৃতি
গণতন্ত্রী দল (সাইপ্রাস)
গণতন্ত্রী দল (Δημοκρατικό Κόμμα) সাইপ্রাসের একটি উদারপন্থী রাজনৈতিক দল। এই দলটি ১৯৭৬ সালে Spyros Kyprianou কর্তৃক প্রতিষ্ঠিত হয়েছিল।
দলটির নেতা হলেন Tassos Papadopoulos । ২০০২ সালের রাষ্ট্রপতি নির্বাচনে দলটির প্রার্থী Tassos Papadopoulos ২১৩ ৩৫৩ ভোট (৫১.৫%) পেয়ে জয়লাভ করেন।
দলটির তরুণ সংগঠন হল ΝΕΔΗΚ ।
২০০৬ সালের সংসদীয় নির্বাচনে দলটি ৭৫ ৪৫৮ ভোট পেয়েছিল (১৭.৯%, ১১টি আসন) ।টি আসন রয়েছে। ১টি আসন রয়েছে।
জ্যোতির্ময়ী দেবী
জ্যোতির্ময়ী দেবী (২৩ জানুয়ারি, ১৮৯৪ – ১৭ নভেম্বর, ১৯৮৮) বিশ শতকের গোড়ার দিকের বাঙালি  লেখিকা। রাজস্থানের নারীদের নিয়েই লিখেছেন, যেহেতু তিনি  বাল্যকাল অতিবাহিত করেন সেখানে আর দেশভাগের আগের বাংলায় বর্তমানের পশ্চিমবঙ্গে। বাস্তবের প্রেক্ষাপটে তার সমাজতাত্ত্বিক দৃষ্টিতে সুন্দর ভাবে স্থান পেয়েছে তার ছোটগল্পগুলিতে।
জীবনী
জোতির্ময়ী দেবী ১৯৮৪ খ্রিস্টাব্দে  দেশীয় রাজ্য  অধুনা রাজস্থানের  জয়পুরে। তার পরিবার ১৮৫৭ খ্রিস্টাব্দ হতেই রাজস্থানে ছিলেন। জয়পুর রাজ্যের দেওয়ান  অবিনাশচন্দ্র সেন ছিলেন  তার পিতা আর পিতামহ সংসারচন্দ্র সেনের জ্যেষ্ঠপুত্র।  পিতামহ সংসারচন্দ্র স্কুলশিক্ষক হয়ে জয়পুর আসেন এবং পরে জয়পুর রাজের দেওয়ান হয়ে যান। জ্যোতির্ময়ী জয়পুরের  পরিবেশে নিজ পর্যবেক্ষণ শক্তিতে অল্প প্রথাগত  শিক্ষা লাভ করেন। সে সময়ের রাজ পরিবারের মহিলা মহলে নারীদের অবস্থান আর সামাজিক পরিস্থিতি, রক্ষণশীলতা তার মনে  প্রভাব বিস্তার করেছিল। তবে তাদের প্রবাসী পরিবারে সেকালের নিয়মমতো রক্ষণশীলতা আর পর্দাপ্রথা থাকলেও বাড়িতে পড়াশোনার আবহাওয়া ছিল। পিতামহের গড়ে তোলা বিশাল গ্রন্থাগার ছিল তার  অত্যন্ত প্রিয়। যা চাইতেন তাই পড়তে পারতেন। আর ফলে তিনি অনেক সারগ্রাহী জ্ঞান অর্জন করতে পেরেছিলেন। ১০ বৎসর বয়সে হুগলি জেলার গুপ্তিপাড়ার সাহিত্যপ্রেমী ও অভিজাত পরিবারের  আইনজীবী  কিরণচন্দ্র সেনের সঙ্গে তার বিবাহ হয়।
কিন্তু দুর্ভাগ্যবশত ১৯১৮ খ্রিস্টাব্দে তার স্বামী ইনফ্লুয়েঞ্জায় মারা যান। ২৫ বৎসর বয়সে অকাল বৈধব্যে  ছয় সন্তানের ( অমিয়, অনুভা, অরুণচন্দ্র, অশোকা, অমিতাভ ও অঞ্জলি) জননী এক সন্তানকে স্বামীর পরিবারে রেখে পিত্রালয়ে ফিরে আসেন। গোঁড়া হিন্দু বিধবার কঠোর নিয়মে জীবন যাপন করতে থাকেন এবং এতে  সান্ত্বনা পেতে  নতুন উদ্যমে পড়াশোনা শুরু করেন। পিতামহের সংগ্রহ হতে জন স্টুয়ার্ট মিলের লেখা " অন দি সাবজেক্টাসান অব উইমেন" বইটি মহিলাদের অধিকার সম্পর্কে লিখতে অনুপ্রাণিত করে। বাস্তবে নিজের আচরণে রক্ষণশীল হয়ে,  তিনি সর্বদা তার পুত্র ও কন্যাদের সাথে সমান আচরণ করতেন। প্রতিবাদী, স্পষ্ট ভাষায় বহু ছোটগল্প রচনা করে তিনি খ্যাতি অর্জন করেন। রাজস্থান, দিল্লি এবং বাংলায় অবস্থান কালে তিনি নারীর চিরন্তন সমস্যা নিয়ে নানাদিক থেকে বিশদে ভেবেছেন, সহানুভূতিশীল হয়ে  তিনি তার ছোটগল্প ও উপন্যাসে  রূপ দিয়েছেন ঐকান্তিক নিষ্ঠায়। বিশেষত মহিলা ও দলিতদের অধিকার নিয়ে অ-কল্পকাহিনী রচনা করেছেন। লেখার জগতে তাঁকে প্রতিষ্ঠিত করতে সাহায্য করেছিলেন তার বন্ধু কবি কান্তিচন্দ্র ঘোষ। তার একটি কবিতা ও 'নারীর কথা' নামে একটি প্রবন্ধ কান্তিচন্দ্র 'ভারতবর্ষ' পত্রিকায় প্রকাশের ব্যবস্থা করেন।(জ্যৈষ্ঠ ও আষাঢ়, ১৯২১) ১৯২২ খ্রিস্টাব্দ হতে তার লেখা বিভিন্ন পত্র পত্রিকায় প্রকাশিত হতে থাকে। বাংলা সাহিত্যে তার প্রথম প্রবেশ কবিরূপেই। প্রথম জীবনে প্রচুর কবিতা লেখেন,  পরবর্তীকালে গল্প। প্রথম দিকে "সুমিত্রা দেবী " ছদ্মনাম ব্যবহার করতেন।
গ্রীষ্মকালীন অলিম্পিকে তীরন্দাজী
অলিম্পিক গেমসে প্রথম তীরন্দাজী অন্তর্ভুক্ত হয় ১৯০০ গ্রীষ্মকালীন অলিম্পিকে এবং তখন থেকে ১৬টি অলিম্পিয়াডে প্রতিযোগিতা হয়েছে। ৮৪টি দেশ অলিম্পিকে তীরন্দাজী ইভেন্টে প্রতিদ্বন্দ্বিতা করেছে এবং সর্বোচ্চ প্রতিদ্বন্দ্বিতাকারী দেশ হল ফ্রান্স, যে ১৪টি অলিম্পিয়াডে অংশগ্রহণ করেছে। সবচেয়ে উল্লেখযোগ্য সাফল্য অর্জন করেছে কোরিয়ান মহিলা তীরন্দাজরা, যারা ১৯৮৪ সাল থেকে ১৫ টি স্বর্ণের মধ্যে ১৪টি জিতেছে। কোরিয়ার পুরুষ তীরন্দাজরাও দলীয় ইভেন্টে দারুন পারদর্শী, সাতটি স্বর্ণের মধ্যে চারটি জিতেছে। এটি ওয়ার্ল্ড আর্চারি ফেডারেশন (ডব্লিউএ বা WA, প্রাক্তন এফআইটিএ) কর্তৃক নিয়ন্ত্রিত হয়। রিকার্ভ আর্চারি হল অলিম্পিক গেমসের একমাত্র বৈশিষ্ট্যপূর্ণ বিভাগ। এছাড়া গ্রীষ্মকালীন প্যারালিম্পিকেও তীরন্দাজী ইভেন্ট রয়েছে।
১৯৭২ থেকে
১৯৭২ সালে অলিম্পিক গেমসে আধুনিক তীরন্দাজী প্রতিযোগিতা শুরু হয়েছে বলে ধরা হয়।
জ্যোতির্ময়ী দেবী
রচনাবলী
তার রচিত উল্লেখযোগ্য গ্রন্থগুলি হল -
ভারতের মাধ্যমিক পরীক্ষা নিয়ামক সংস্থা দিল্লির ইন্ডিয়ান সার্টিফিকেট অফ সেকেন্ডারি এডুকেশন তাদের মাধ্যমিক স্তরের বাংলা পাঠ্যপুস্তকে তার রচিত গল্প "ডাইনি" অন্তর্ভুক্ত করেছে। এ ছাড়াও তার রচিত বহু গল্প ইংরাজী সহ অন্য ভারতীয় ভাষায় অনূদিত হয়েছে।
সম্মাননা ও পুরস্কার
তার সাহিত্য রচনার স্বীকৃতি স্বরূপ তিনি ১৯৬৫ খ্রিস্টাব্দে  কলকাতা বিশ্ববিদ্যালয়ের ভুবনমোহিনী দাসী স্বর্ণপদক লাভ করেন।
১৯৭৩ খ্রিস্টাব্দে তিনি গল্প সংগ্রহ "সোনা রূপা নয়" গ্রন্থের জন্য পশ্চিমবঙ্গ সরকারের রবীন্দ্র পুরস্কার লাভ করেন।
১৯৮২ খ্রিস্টাব্দে বঙ্গীয় সাহিত্য পরিষদ তাঁকে 'হরনাথ ঘোষ স্মৃতি পদক' প্রদান করে।
তথ্যচিত্র
প্রখ্যাত পরিচালক রাজা সেন তার শতবর্ষের শ্রদ্ধা নিবেদন হিসাবে জ্যোতির্ময়ী দেবীকে নিয়ে একটি প্রামাণ্যচিত্র তৈরি করেছিলেন।
গ্রন্থাগার
জ্যোতির্ময়ী দেবী মিথ্যা অস্থিতিশীলতা (কলকাতা: Strée, 1999) ভূমিকা দ্বারা মহাশ্বেতা দেবী ।
জীবনাবসান
১৯৫৯ খ্রিস্টাব্দ হতে তিনি আমৃত্যু কলকাতার শ্যামবাজারের বসবাস করতেন। তার এক কন্যা সমাজসেবী  অশোকা গুপ্ত ছিলেন দাঙ্গা-পীড়িত নোয়াখালীতে মহাত্মা গান্ধীর পদযাত্রায় অন্যতম সঙ্গী। জ্যোতির্ময়ী দেবী ১৯৮৮ খ্রিস্টাব্দের ১৭ নভেম্বর কলকাতায় প্রয়াত হন।
কায়লা কেনেডি
কায়লা কেনেডি (জন্ম ফেব্রুয়ারি ৪, ২০০৩) হলেন একজন মার্কিন অভিনেত্রী। তিনি ২০১২ সালে মুক্তিপ্রাপ্ত পারিবারিক দৃশ্যকাব্যের মার্কিন ছোট পর্দার চলচ্চিত্র রাইজিং ইজি-এ অভিনয় করার জন্য এবং মার্কিন টেলিভিশন চ্যানেল এএমসি-এ প্রচারিত জনপ্রিয় অধীরতামূলক দৃশ্যকাব্যের ছোট পর্দার ধারাবাহিক, দ্য ওয়াকিং ড্যাড-এ মিকা সামুয়েল্স-হিসেবে আবর্তক ভূমিকায় অভিনয় করার জন্য বিশেষ ভাবে পরিচিত। ২০১৬ সালে, তিনি মার্কিন টেলিভিশন চ্যানেল এবিসি-এ প্রচারিত হাস্যরসমূলক দৃশ্যকাব্যের ধারাবাহিক  স্পিচলেস-এ ''ডিলান ডিমেও" নামক চরিত্রটিতে অভিনয় করা শুরু করেন।
"হোপ" ইস দ্য থিং উইথ ফেদার্স
থাম্ব|এই কবিতাটি ১৮৯১ সালে "হোপ" নামে মরণোত্তর প্রকাশিত হয়েছিল "হোপ" ইস দ্য থিং উইথ ফেদার্স এটি গানের কবিতা আমেরিকান কবি এমিলি ডিকিনসন দ্বারা  বালাদ ছন্দে লিখিত, এই কবিতার পাণ্ডুলিপি ফ্যাসিকল ১৩, যা ডিকিনসন ১৮৬১ সালের কাছাকাছি সংকলিত। এটির সংগ্রহে অন্তর্ভুক্ত হয়েছে  ১৯ টি কবিতা।  কবিতা ছাড়াও আছে "আলোর একটি নির্দিষ্ট তির্যক আছে নামে  ছড়া" ডিকিনসনের মৃত্যুর পরে তার বোনের দ্বারা ফ্যাসিকল ১৩ এর আবিষ্কৃত হয়, ল্যাভিনিয়া ডিকিনসন, "'হোপ' ইজ দ্য থিং উইথ ফেদারস" যা পরবর্তীতে ১৮৯১ সালে তার কাজের একটি সংগ্রহে প্রকাশিত হয়েছিল, যার শিরোনাম ছিল কবিতা, যা সম্পাদনা ও প্রকাশ করেছে টমাস ওয়েন্টওয়ার্থ হিগিনসন এবং মেবেল লুমিস টড।
প্রকাশের ইতিহাস
"'হোপ' ইজ দ্য থিং উইথ ফেদারস " প্রথম ডিকিনসনের হাতে সেলাই করা একটি ফ্যাসিকেলে সংকলিত হয়েছিল, যা ১৮৬১ সালে লেখা হয়েছিল এবং একত্রিত হয়েছিল ১৯৯৯ এর সংস্করণে এমিলি ডিকিনসনের কবিতা: পাঠের সংস্করণ, আর. ডব্লিউ. ফ্রাঙ্কলিন ১৮৬১ থেকে রূপ পরিবর্তন করেছেন, যেখানে হলোগ্রাফ পাণ্ডুলিপি বিদ্যমান, ১৮৬২। পরিশিষ্টে তালিকাভুক্ত করা হয়েছে ২৭২ থেকে ৪৯৮ নম্বরযুক্ত কবিতা যা লেখা হয়েছিল সে সময়, এবং ১৮৬০ থেকে ১৮৬৫সাল পর্যন্ত ডিকিনসন যে তৃতীয় সর্বাধিক কবিতা লিখেছিলেন তা ছিল ২২৭টি। ডিকিনসন যে সংস্করণটি ফ্যাসিকেলে অন্তর্ভুক্ত করেছিলেন তা ছিল পাঠ্য B, ফ্রাঙ্কলিনের মতে নির্বাচিত প্রথম লিখিত সংস্করণের কোন বর্তমান হলোগ্রাফ পাণ্ডুলিপি এখন আর বিদ্যমান নেই৷ "'হোপ ইজ দ্য থিং উইথ ফেদারস" প্রথম প্রকাশিত হয়েছিল এমিলি ডিকিনসনের কবিতা, দ্বিতীয় সিরিজ ১৮৯১ সালে এটি প্রকাশ করেছে রবার্টস ব্রাদার্স বোস্টনে।
মূল কবিতা প্রকাশের পরে, তার কবিতাগুলো পুনরায় মূল্যায়ন করা হয়েছিল এবং  টমাস এইচ জেফারসন দ্বারা ১৯৫৫ সালে প্রতিলিপি করা হয়েছিল  ।  ডিকিনসন এর কাজ প্রথম পণ্ডিত হিসেবে তারা সংগ্রাহক হয়ে ওঠে। তাঁর কাব্যিক রচনাগুলির প্রাচীনতম ন্যায্য অনুলিপি থেকে তাঁর যে প্রতিলিপি নেওয়া হয়েছিল জনসনের সংগ্রহ থেকে, তা হল" 'আশা' হল পালক সহ জিনিস " কবিতা সংখ্যা ২৫৪। ফ্রাঙ্কলিন, তার কাজ সম্পাদনার সময়  সর্বশেষ পরিচ্ছন্ন কপি ব্যবহা করেছেন। এটি তার সংগ্রহে ৩১৪ নম্বর হিসাবে চিহ্নিত করা হয়েছে এবং এর অধীনে পাওয়া যাবে নর্টন কবিতা সংকলন।
ফ্যাসিকল ১৩
ফাসিকল ১৩ তার লিখিত কবিতার আবদ্ধ সংস্করণ, যা রয়েছে "'আশা' হল পালক সহ জিনিস" ডিকিনসনের হাতে লেখা। ফ্রাঙ্কলিনের কাজ অনুসারে, এই ফ্যাসিকেলের জন্য ব্যবহৃত উপকরণগুলিতে এবং ফ্যাসিকেল ১১-১৩, ১৪, এবং ফ্যাসিকেল ৯,১১, ও ১২ এর সাথে মিল রয়েছে ফ্যাসিকল ১৩ এর কিছু স্বতন্ত্র চিহ্নিতকারীগুলির মধ্যে একটি সচারচর বোনা ধরণের বিষয় অন্তর্ভুক্ত রয়েছে, যার উপর একটি নীল নিয়ম রেখা সহ ক্রিম চেহারার কাগজ রয়েছে৷ এটি একটি নকশা করা সজ্জিত  ফ্রেম যা " একটি রাণীর মাথা অক্ষর 'এল' এর উপরে." এই হোলোগ্রাফ পাণ্ডুলিপি ব্যক্তিগতভাবে দেখতে, হাউটন লাইব্রেরি এ হার্ভার্ড বিশ্ববিদ্যালয় এটা ঘর।
বিশ্লেষণ
তাঁর কবিতার বিশ্লেষণে, কবি হেলেন ভেন্ডলার, বলেছেন যে কবিতার প্রথম অধ্যায় "বিপরীত", "আশা" শব্দটির উপর আরও রঙ এবং জোর যোগ করে" । ডিকিনসন এর পদ্ধতি বাস্তবায়ন করে ইয়াম্বিক তার কবিতার সময়কালের জন্য ছন্দের যে ধারাবাহিকতা ব্যবহার করেছেন, তা  " সময়ের মাধ্যমে আশা  গান এর প্রতিলিপি। " ডিকিনসনের বেশিরভাগ কবিতায় রয়েছে চতুর্ভুজ এবং একটি স্তবক ছন্দে চলে, যা প্রতিটি সময় চারটি বিট এবং তিনটি বিটের মধ্যে পর্যায়ক্রমে ছন্দ বজায় রাখে এই স্তবক। "'আশা' হল পালকযুক্ত জিনিস " তিনটি স্তবকে বিভক্ত করা হয়েছে, প্রতিটি সেটে ইয়াম্বিক টেট্রামেটার এবং ইয়াম্বিক ট্রাইমিটারের বিকল্প লাইন রয়েছে, মোট বারোটি লাইনে । উপরন্তু, মিঃ লিনের তত্ত্ব সত্ত্বেও, এটি আসলে একটি পাখি সম্পর্কে নয়।
ফর্ম
ভিক্টোরিয়া এন. মরগানের লেখায়, এমিলি ডিকিনসন এবং স্তবগান সংস্কৃতি: ঐতিহ্য এবং অভিজ্ঞতা, তিনি লিখেছেন যে ,ডিকিনসনের কবিতা আঠারো শতকের স্তবগান সংস্কৃতি দ্বারা প্রভাবিত হতে পারে, যেমন এভাবে আইজাক ওয়াটস, এবং মহিলা গানের লেখক, ফীবি হিন্সডেল ব্রাউন এবং এলিজা লি ফোলেন। মরগান অনুমান করেন যে, তাদের কাজের দ্বারা ডিকিনসনের সাথে তার জীবনের প্রথম দিকে পরিচয় করিয়ে দেওয়া হয়েছিল, যখন তিনি নিয়মিত গির্জায় যাতায়াত করছিলেন ৷ তিনি বিশ্বাস করেন যে তার গানের বইয়ের" সরলতা "ডিকিনসনকে " প্যারোডির জন্য আরো একটি সহজ লক্ষ্য " করার জন্য জায়গা দিয়েছে" ।
কবিতার থিম
কবিতাটিতে "সমুদ্র" এবং "গেইল" শব্দ ব্যবহার করে সমুদ্রযাত্রার দুঃসাহসিকতাকে চিত্রায়িত করে৷" ডিকিনসন "আশা" এর রূপক ব্যবহার করেন, যা একটি পাখির সাথে তুলনা করা হয় এবং কষ্ট বা "ঝড়ের" মুখোমুখি হলে অদৃশ্য হয় না" ।ভেন্ডলার লিখেছেন যে ডিকিনসন "ধাঁধার চিত্তাকর্ষক উদ্দীপনা" উপভোগ করেন, যা তিনি" আশা "একটি পাখির সাথে তুলনা করে বোঝাতে চান, এই ধারণাটি নিইয়ে তিনি খেলা করেন৷ ডিকিনসন "হোপ" কে এমন কিছু বলে উল্লেখ করেছেন যা "গেইল" এবং "স্টর্ম" খারাপ হয়ে গেলেও কিছু এসে যায়না, এবং এই গানটি এখনও গাওয়া সত্ত্বেও যে কোনও কিছুর বদলে এটি অপসারণ করার চেষ্টা করছে। তিনি আরও উল্লেখ করেছেন যে কবিতার বক্তা যাই করুক না কেন, "আশা" ছেড়ে যায় না এমনকি যদি তারা এর বিনিময়ে কিছুই না দেয় ।
বিরামচিহ্ন
পুরো কবিতা জুড়ে, ডিকিনসন উদারভাবে ড্যাশ ব্যবহার করেন, বারোটি লাইনের মধ্যে নয়টি লাইন শেষ করেন এভাবেই। ড্যাশের ব্যবহার ছাড়াও, তিনি সাধারণ বিশেষ্যগু্লোর মূলধন ব্যবহার করেন, যেমন "আশা", "পাখি", এবং "চরম"" পণ্ডিত এনা জং লিখেছেন যে ডিকিনসনের ড্যাশগুলো সমসাময়িক সাহিত্যিক আলোচনায় সবচেয়ে "ব্যাপকভাবে বিতর্কিত ডায়াক্রিটিক্যালগুলির মধ্যে একটি" জন লেনার্ড তার কবিতা হ্যান্ডবুক এ আলোচনা করেন , ডিকিনসনের কবিতাগুলোতে তার ড্যাশের ব্যবহার, নির্দিষ্ট শব্দের মূলধন এবং তার লাইন/স্তবক বিরতির উপর নির্ভর করে, "'আশা' হল পালকযুক্ত জিনিস" সেই শ্রেণিপর্যায় পড়ে। তিনি আরও বলেন যে, তার" তীব্র, [এবং] অপ্রত্যাশিত খেলা "তার মূলধন এবং ড্যাশের ব্যবহারের সাথে তার কবিতা "স্মরণীয়" করে তোলে" । যখন কবিতাটি উচ্চস্বরে পড়ার হয়, ড্যাশগুলো তৈরি করে সিজুরা, যার ফলে সংক্ষিপ্ত কবিতাটি একটি বিচ্ছিন্ন ছন্দে পড়া হয়. জং দাবি করেন যে ডিকিনসন তার কবিতায় ড্যাশের ব্যবহার করে সৃষ্টি করেছেন একটি "দৃশ্যমান শ্বাস" যা কবিতা সরবরাহকে উন্নত করছে ।
প্রতীকবাদ
ডিকিনসন তার কবিতায়,"হোপ" কে একটি পাখি হিসাবে বর্ণনা করেছেন, যা ব্যবহৃত হচ্ছে রূপক পরিত্রাণের ধারণার জন্য ।ডিকিনসনের "আশা", শব্দের নয়টি বৈচিত্র আছে, যা একাধিক উপায়ে ব্যাখ্যা করা যেতে পারে। মরগান লিখেছেন যে,ডিকিনসন প্রায়শই পাখিদের নিয়ে লেখেন, বিশেষত যখন তিনি উপাসনার কাজগুলো বর্ণনা করছেন, যা স্তবকের বিন্যাসের সাথে মিলে যায়৷ খ্রিস্টান আইকনোগ্রাফিতে পাখিকে প্রায়ই একটি ঘুঘু হিসাবে বিবেচনা  করা হয়। ডিকিনসন তার কবিতায় প্রকৃতির অনেক ইঙ্গিত ব্যবহার করেছেন। যেমন এই কবিতার মধ্যে, তিনি পাখির চিত্র এবং আবহাওয়ার সহিংসতা গ্রহণ করেন ধ্বংসাত্মক এবং উপকারী হিসেবে ভারসাম্য তৈরি করতে। এটি ভেতরের পৃথিবী এবং বাহিরের একটি সমান্তরালও, আত্মাকে "অভ্যন্তরীণ" হিসাবে বিবেচনা করা হয় এবং ঝড়গুলো বাহিরের, যা আশাকে ভেঙে ফেলার চেষ্টা করে তা "বহিরাগত""
তার কবিতাগুলো ধাঁধার মতো- প্রকৃতির পাশাপাশি তার অভিধানে ব্যাপক ব্যবহারের কারণে," 'আশা' হল পালকযুক্ত জিনিস " এর অর্থ একাধিক ছায়া্র মাধ্যমে ব্যাখ্যা করা যেতে পারে।
সমালোচনামূলক অভ্যর্থনা
ডিকিনসনের কবিতাগুলোকে রহস্যময় এবং হেঁইয়ালিপূর্ণ হিসাবে প্রশংসিত করা হয় এবং সাধারণত একটি ভোল্টা থাকে, যা শেষে বিষয়টিতে পরিণত হয়, যেমন "কারণ আমি মৃত্যুর জন্য থামতে পারিনি।" "'আশা' হল পালকযুক্ত জিনিস", এর একই রকম গুণ থাকে,তবে কিছু সমালোচক কাজের সরলতার জন্য একে" শিশুসুলভ " বলে বিবেচিত করেন৷ ভেন্ডলার এই ধারণাটিকে আরো প্রসারিত করে বলেন যে, এটি ডিকিনসন তার কবিতাগউলোকে চতুর্ভুজ এবং স্তবগান ছন্দে তৈরি করার কারণেও, তা সরল হিসাবে দেখা যেতে পারে । মরগান যুক্তি দেন যে, ডিকিনসন উনিশ শতকের খ্রিস্টান ধর্মের সাথে তার "বিরোধী সম্পর্ক" থাকার কারণে, কবি পাখির চিত্র এবং "আশা" এর খ্রিস্টান ধারণার ব্যবহার করে এই কবিতার মাধ্যমে "আধ্যাত্মিকতার পুনরায় মূল্যায়ন" দেন" ।
ডেরিভেটিভ কাজ
"'হোপ' ইজ দ্য থিং উইথ ফেদারস "কবিতাটি সংগীতের সাথে খাপ খাইয়ে নেওয়া হয়েছে, যা গায়কদল দ্বারা সঞ্চালিত হবে৷ গানটির একাধিক সংস্করণ রয়েছে, সংযুক্তির মধ্যে সবচেয়ে উল্লেখযোগ্য হল- সুসান ল্যাবার সংস্করণ, যা মহিলাদের গায়কদলের জন্য লেখা হয়েছিল এবং পিয়ানো দ্বারা সংগী হওয়ার উদ্দেশ্যে করা হয়েছিল৷ । রবার্ট সিভিং কবিতাটিতে অতিরিক্ত বাদ্যযন্ত্র  সংযোজন করেন, এবং এমা লু ডাইমার এবং পল কেলি ও।
বিকল্প দেশ ব্যান্ড, ট্রেলার ব্রাইড, তাদের চূড়ান্ত অ্যালবামের শিরোনাম দিয়েছেন, আশা পালক সঙ্গে একটি জিনিস। অ্যালবামের শিরোনামটি কবিতার নামের একটি বৈকল্পিক। অ্যালবামের শিরোনাম চিহ্নটি ডিকিনসনের লেখা কবিতার একটি সংযোকন,যেখানে তিনি একটি লেখার ধন্যবাদ পান৷
বহিঃসংযোগ
সূত্র
এমিলি ডিকেনসন
আধুনিক শিল্পকলা
আধুনিক শিল্পকলা বলতে ১৮৬০ থেকে ১৯৭০ সালের মধ্যকার সময়কালে উৎপাদিত শৈল্পিক কাজ এবং সেই যুগে উৎপাদিত শিল্পের দর্শন ও রীতিকে বুঝায়। শব্দটি সাধারণত শিল্পের সাথে সম্পর্কিত, যা অতীতের ঐতিহ্যগুলোকে আত্ম গবেষণার মাধ্যমে ছড়িয়ে দেয়। আধুনিক শিল্পীরা শিল্পের উপাদান এবং কার্যাবলির প্রকৃতি নিয়ে নতুন ধারণা বের করছেন এবং নতুন ধারণা নিয়ে গবেষণা করছেন। অনেক আধুনিক শিল্পের বৈশিষ্টে বিমূর্ততা থেকে দূরে থাকার একটি প্রবণতা দেখা যায়, যা ঐতিহ্যগত শিল্পের বৈশিষ্ট্য। আরও সাম্প্রতিক শিল্পসম্মত উৎপাদনকে প্রায়ই সমসাময়িক শিল্প বা পোস্টমডার্ন শিল্প বলা হয়।
আধুনিক শিল্প শুরু হয় ভিনসেন্ট ভ্যান গখ, পল সেজান, পল গোগাঁ, জর্জ সেরাট এবং অঁরি দ্য তুলুজ-লোত্রেক এর মত চিত্রশিল্পীদের হাত ধরে, যাদের সবাই আধুনিক শিল্পের উন্নয়নের জন্য অপরিহার্য। বিংশ শতাব্দীর শুরুর দিকে হেনরি মাতিস এবং প্রাক-কিউবিক জর্জ ব্রেক, আন্দ্রে ডারেন, রৌল ডিফী, জ্যান মেটজিংগার এবং মরিস ডি ভ্যালমিনক সহ অন্যান্য বেশ কিছু তরুণ শিল্পী প্যারিসের শিল্পকলাকে "বন্য", বহুবর্ণ, অভিব্যক্তিশীল ভূদৃশ্য এবং আকৃতি অঙ্কনের সাথে বিবর্তন করে, যাকে সমালোচকরা বলেন ফাওভিজম। মাতিসের 'দ্য ডান্স' এর দুইটি সংস্করণে তার কর্মজীবন এবং আধুনিক চিত্রকলার বিকাশে গুরুত্বপূর্ণ বিষয় উল্লেখ করেছেন। এটা আদিম শিল্পের শুরুর সঙ্গে মাতিসের কাজের প্রতিফলিত রূপ: শীতল নীল-সবুজ পটভূমি এবং ছন্দোময় বিবস্ত্র নৃত্য, মানসিক মুক্তি এবং ভোগসুখের অনুভূতি প্রকাশ করে।
অঁরি দ্য তুলুজ-লোত্রেক, পল গোগাঁ এবং ১৯ শতকের অন্যান্য নবীন শিল্পীদের দ্বারা প্রভাবিত হয়ে, পাবলো পিকাসো সিএজ্যানের ধারণাটির উপর ভিত্তি করে তার প্রথম কিউবিস্ট চিত্রকলা তৈরি করেন যা দ্বারা প্রকৃতির সব প্রতিকৃতিকে তিনটি বস্তুর মধ্যে সীমাবদ্ধ করা যায়: ঘনক্ষেত্র, গোলক এবং মোচাকার। লেজ ডেমোয়েসিলেস ডি অভিনন (১৯০৭) ছবিটি দিয়ে পিকাসো নাটকীয়ভাবে পাঁচজন পতিতাসহ একটি কাঁচা এবং প্রাচীন বেশ্যালয়ের দৃশ্য, আবেগপূর্নভাবে আঁকা নারী, আফ্রিকান উপজাতীয় মুখোশ এবং তার নিজের নতুন কিউবিষ্ট উদ্ভাবনের মাধ্যমে একটি নতুন এবং ভিত্তিগত ছবি তৈরি করেছিলেন। পিকাসো এবং জর্জেস ব্র্যাক দ্বারা প্যানাসো এবং জর্জেস ব্র্যাকের যৌথভাবে আণবিক তাৎপর্য তৈরি করা হয়েছিল, যা ১৯০৮ থেকে ১৯১২ সালের মধ্যে প্যারিসের ভায়োলিন ও ক্যান্ডেলস্টিক দ্বারা চিত্রিত হয়েছে। বিশ্লেষণী কুশলীটি, কিউবিজম এর প্রথম স্পষ্ট প্রকাশ, যা ব্র্যাক, পিকাসো, ফার্নান্ড লিজার, জুয়ান গ্রিস, অ্যালবার্ট গ্লেইস, মার্সেল ডুচম্প এবং ১৯২০ দশকের আরও অনেক শিল্পী দ্বারা অনুসৃত হয়েছে। বিশ্লেষণী কুশলীটি বিভিন্ন গঠনবিন্যাস, পৃষ্ঠতল, কোলাজ উপাদান, প্যাপিরি কলিয়ে এবং মিশ্রিত বিষয়বস্তুর একটি বৃহৎ বৈচিত্রের প্রবর্তনের দ্বারা চিহ্নিত হয়েছে।
উনবিংশ শতাব্দীর মূল
যদিও আধুনিক ভাস্কর্য ও স্থাপত্য ১৯ শতকের শেষের দিকে আবির্ভূত হয়েছে, তবে আধুনিক চিত্রকলার সূচনা আগেই হয়েছে। সম্ভবত আধুনিক শিল্পের জন্ম হিসাবে চিহ্নিত করা সাল ১৮৬৩, যে বছর এদুয়ার মানে প্যারিসের স্যালন ডে রেফিউসে তার পেইন্টিং লে ডিজেউর সুর ল হেইব দেখিয়েছিলেন। এর আগেও কিছু সাল প্রস্তাবিত হয়েছিল, তাদের মধ্যে ১৮৫৫ এবং ১৭৮৪ উল্লেখযোগ্য। শিল্প ইতিহাসবিদ এইচ. হার্ভার্ড আর্নেসনের ভাষায়: "এই তারিখগুলির প্রত্যেকটি আধুনিক শিল্পের উন্নয়নের জন্য তাৎপর্যপূর্ণ, তবে কোনটিই সম্পূর্ণ নতুনভাবে শুরু হয় না .... শত বছরের একটি ক্রমবর্ধমান রূপান্তরের মাধ্যমে ঘটেছে"।
অবশেষে চিন্তার সূত্রে আধুনিক শিল্প নেতৃত্বে আলোক-সম্পাত করতে ফিরে যেতে হয় ১৭ শতকের দিকে। উদাহরণস্বরূপ, গুরুত্বপূর্ণ আধুনিক শিল্প সমালোচক ক্লিম্ট গ্রিনবার্গ, ইমানুয়েল কান্টকে "প্রথম বাস্তব মডারিস্ট" বলে অভিহিত করেছেন, কিন্তু এখানেও ভেদাভেদ রয়েছে: "আলোকবর্তিকা বাইরে থেকে সমালোচনা করেছে .... অভ্যন্তর থেকে আধুনিকতা সমালোচনা করে"। ১৭৮৯ সালের ফরাসি বিপ্লবগুলি কয়েক বছর ধরে তথাকথিত ধবংসাত্মক অনুমান এবং প্রতিষ্ঠানগুলির সামান্য প্রশ্নে গৃহীত হয়েছিল এবং জনগণকে জোরালোভাবে রাজনৈতিক ও সামাজিক বিতর্কে অভ্যস্ত করেছিল। এটি কি উত্থান দেয় সে ব্যাপারে শিল্প ঐতিহাসিক আর্নেস্ট গমব্রিচ বলেন : "আত্মনির্ভরতা যা মানুষ তাদের স্থাপনার শৈলী নির্বাচনে ব্যবহার করে যেমন একটি ওয়ালপেপারের প্যাটার্ন নির্বাচন করতে ব্যবহার করে"।
আধুনিক শিল্পের অগ্রদূতগণ রোমান্টিক, বাস্তববাদী ও প্রভাববিদ ছিলেন। ঊনবিংশ শতাব্দীর শেষের দিকে, আধুনিক শিল্পে প্রভাবশালী হওয়ার জন্য অতিরিক্ত আন্দোলন শুরু হয়: পোস্ট-ইম্প্রেসিয়ানিজম এবং সেইসাথে প্রতীকবাদ। এই আন্দোলনগুলির উপর প্রভাবগুলি ভিন্ন ছিল: পূর্বের সজ্জাসংক্রান্ত কলাগুলির বিশেষত জাপানি মুদ্রণযন্ত্রের সাথে, টার্নার এবং ডেলাক্রয়েসের রঙিন উদ্ভাবনের জন্য, সাধারণ জীবনে বর্ণিত আরো বাস্তবতার সন্ধানের জন্য, যেমন জিন ফ্রেঞ্চোয় মিলেটের মতো চিত্রশিল্পীদের কাজ পাওয়া যায়। বাস্তববাদীদের সমর্থক ঐতিহ্যবাহী শিক্ষামূলক শিল্পের আদর্শবাদের বিরুদ্ধে দাঁড়িয়েছিল যা জনসাধারণ ও আধিকারিক উপভোগ করেছে। দিনের সবচেয়ে সফল চিত্রশিল্পী কমিশনের মাধ্যমে অথবা তাদের নিজের কাজের বৃহৎ জনসাধারণের মাধ্যমে কাজ করেছেন। সরকারী-স্পন্সর চিত্রশিল্পী সংগঠনগুলি ছিল সরকারী, যখন সরকার নিয়মিতভাবে নতুন জরিমানা এবং সজ্জাসংক্রান্ত শিল্পকর্ম জনসাধারণের মাঝে প্রদর্শনী করে।
ইমপ্রেসীয়বাদীরা যুক্তি দিয়েছিল যে, মানুষ বস্তু দেখতে পায় না কিন্তু কেবল আলো দেখতে পায় যা তারা প্রতিফলিত করে এবং সেই জন্য চিত্রশিল্পীরা স্টুডিওগুলির পরিবর্তে প্রাকৃতিক আলোতে ছবি আঁকতে এবং তাদের কাজে আলোকে প্রভাবান্বিত করতে শুরু করল। ইমপ্রেসীয়বাদী শিল্পীদের একটি গ্রুপ তৈরি হয়, এসোসিয়েশন অফ পেইন্টারস, স্কাইল্পটর্স এবং ইঙ্গারওয়ারা, যা অভ্যন্তরীণ উত্তেজনা সত্ত্বেও একটি স্বতন্ত্র প্রদর্শনীর ধারাবাহিকতা সঞ্চার করেছিল। বিভিন্ন জাতির শিল্পীদের দ্বারা পদ্ধতিটিকে একটি "জাতীয়" রীতিতে রূপান্তর করা হয়েছিল। এই বিষয়গুলি একটি আন্দোলনের বার্তা বহন করেছিল। এই বৈশিষ্ট্যগুলি- শিল্পের আকাঙ্ক্ষিত একটি কাজের পদ্ধতির প্রতিষ্ঠা, আন্দোলন বা দৃশ্যমান সক্রিয় সমর্থন কেন্দ্র এবং আন্তর্জাতিক গ্রহণের - শিল্পের আধুনিক সময়ের শৈল্পিক আন্দোলন দ্বারা পুনরাবৃত্তি করা হয়।
বিংশ শতাব্দীর শুরুর দিকে
বিংশ শতাব্দীর প্রথম দশকের আন্দোলনগুলির মধ্যে অন্যতম হল ফাওভিজম, কিউবিজম, এক্সপ্রেশনবাদ এবং ফুতুরাজম।
১৯১০-এর দশকের মধ্যে এবং বিশ্বযুদ্ধের শেষের সময় এবং কিউবিজমের উত্তরাধিকারসূত্রে প্যারিসে বিভিন্ন আন্দোলন শুরু হয়। জুলিও দে চিরিকো ১৯১১ সালের জুলাই মাসে প্যারিসে স্থানান্তরিত হন, যেখানে তিনি তার ভাই আন্দ্রেয়ার সাথে যোগ দেন। তার ভাইয়ের মাধ্যমে তিনি প্যারে লাপ্রেডের সাথে সাক্ষাৎ করেন, যিনি সালোন ডি অটোমান বৈঠকখানার সদস্য ছিলেন, যেখানে তিনি তার তিনটি স্বপ্নের মতো কাজ করেন: অরক্যামের ইনিগমা, দুপুরের পরের এবং আত্ম-পোর্ট্রেটের ইনিগমা। ১৯১৩ সালে তিনি সালোন দ্য ইন্ডেপেন্ডেন্টস এবং সালন ডি অটোমানে তার কাজটি প্রদর্শন করেন এবং তার কাজ পাবলো পিকাসো, গুইলোওম আপলিনেরের এবং অন্যান্যদের দ্বারা পরিলক্ষিত হয়। তার অসামান্য এবং রহস্যময় চিত্রকলাগুলি অতিরঞ্জিত আর্কাইভ সূচনাকালের প্রাথমিক পর্যায়ে উল্লেখযোগ্য। চিরিকোর কাজগুলির মধ্যে প্রেমের গান (১৯১৪) সবচেয়ে বিখ্যাত এবং অতিপ্রাকৃতিক স্টাইলের একটি প্রাথমিক উদাহরণ, যদিও এটি ১৯২৪ সালে আন্ড্রে ব্রেটোন দ্বারা "প্রতিষ্ঠিত" আন্দোলনের দশ বছর আগে আঁকা হয়েছিল।
প্রথম বিশ্বযুদ্ধের ফলে এই পর্বের সমাপ্তি ঘটে, কিন্তু মার্সেল ডুচম্পের কাজ এবং দাদার মতো অসংখ্য অধিবাস্তববাদ আন্দোলনের সূত্রপাতের সূচনা করে। স্টিঞ্জ এবং বোহাউসের মত শিল্পী গোষ্ঠীগুলি কলা, স্থাপত্য, নকশা ও শিল্প শিক্ষার সাথে সম্পর্কিত নতুন ধারণা তৈরি করে।
১৯১৩ সালে মার্কিন যুক্তরাষ্ট্রের অস্ত্রশস্ত্র প্রদর্শনী এবং ইউরোপীয় শিল্পীদের মধ্য দিয়ে প্রথম বিশ্বযুদ্ধের সময় মার্কিন যুক্তরাষ্ট্রে আধুনিক শিল্পকর্ম চালু করা হয়েছিল।
দ্বিতীয় বিশ্বযুদ্ধের পর
এটি দ্বিতীয় বিশ্বযুদ্ধের পরই ছিল, তবে মার্কিন যুক্তরাষ্ট্র নতুন শৈল্পিক আন্দোলনের কেন্দ্রীয় পয়েন্ট হয়ে উঠেছিল। ১৯৫০ ও ১৯৬০-এর দশকে এবিট এক্সপ্রেশনবাদ, রং ফিল্ড পেইন্টিং, পপ আর্ট, ওপ আর্ট, হার্ড এন্ড পেইন্টিং, মিনিমাল আর্ট, লেসাল অ্যাবস্ট্রাকশন, ফ্লক্সাস, হ্যাপিং, ভিডিও আর্ট, পোস্টমিনিমালিজম, ফোটোরেলিজম এবং অন্যান্য বিভিন্ন আন্দোলনের উদ্ভব ঘটে। ১৯৬০-এর দশকের শেষের দিকে এবং ১৯৭০-এর দশকে ভূমি শিল্প, পারফরমেন্স শিল্প, ধারণামূলক শিল্প, এবং অন্যান্য নতুন শিল্পকলাগুলি আরও বেশি প্রচলিত গণমাধ্যমের ব্যয় অনুসারে, কিউরেটর এবং সমালোচকদের দৃষ্টি আকর্ষণ করেছিল। বড় ইনস্টলেশন এবং পারফরমেন্স ব্যাপক বিস্তৃত হয়ে ওঠে।
১৯৭০ এর দশকের শেষের দিকে, যখন সাংস্কৃতিক সমালোচকরা "পেইন্টিংয়ের শেষ" এর কথা বলতে শুরু করে, তখন নতুন মিডিয়া নিজেই একটি শিল্প শ্রেণিতে পরিণত হয়, যেমনটি ভিডিও শিল্পের মতো প্রযুক্তিগত উপায়ে ব্যবহার করা শিল্পীদের সংখ্যা বাড়তেছিল। নব্য-প্রকাশবাদের উত্থান এবং রূপক চিত্রকলার পুনরুজ্জীবনের প্রমাণ হিসেবে পেন্টিংটি ১৯৮০ ও ১৯৯০-এর দশকে নতুন করে গুরুত্ব পেয়েছিল।
উরসুলা কে. লে গুইন
'''উরসুল কে. লে গুইন''' (২১ অক্টোবর ১৯২৯-২২ জানুয়ারি ২০১৮) ছিলেন একজন মার্কিন সাহ্যিতিক। তিনি কাল্পনিক কথা সাহিত্যের জন্য সর্বাধিক জনপ্রিয়, তার কাল্পনিক কথা সাহিত্যের মধ্যে হায়নিশ ইউনিভার্স এবং আর্থসি ফ্যান্টাসি সিরিজ অন্যতম। সর্বপ্রথম ১৯৫৯ সালে তার সাহিত্যকর্ম প্রকাশিত হয়েছিল এবং তার সাহিত্যজীবনের প্রায় ষাট বছর কাব্য, সাহিত্য সমালোচনা, অনুবাদ এবং শিশুদের বইয়ের পাশাপাশি বিশটিরও বেশি উপন্যাস ও শতাধিক সংক্ষিপ্ত গল্পের রচনা করেছেন। বিজ্ঞানের কথাসাহিত্যিক হিসেবে তিনি পরিচিত, লে গুন “মেজর ভয়েস ইন আমেরিকা” নামে ও পরিচিত ছিল, এবং সে আমেরিকান নভেলিস্ট হিসেবে পরিচিত হতে চেয়েছিলেন।
লে গুইন বার্কলে, ক্যালিফোর্নিয়ায় জন্মগ্রহণ করেন, থিওডোরা ক্রোয়েবার এবং পণ্ডিত আলফ্রেড লুই ক্রোয়েবার এর ঘরে। ফরাসি ভাষায় স্নাতকোত্তর ডিগ্রি অর্জনের পরে লে গুইন ডক্টরাল স্টাডিজ শুরু করেন, ‍কিন্তু ১৯৫৩ সালে চার্লেস লে গুইন এর সাথে বিবাহের পর তার পড়ালেখা স্থগিত করেন। তিনি ১৯৫০ এর শেষের দিকে লিখতে শুরু করেন, তিনি এ উইজার্ড অফ আর্থেস (১৯৬৮) এবং দ্যা লেফ্ট হ্যান্ড অফ ডার্কনেস (১৯৬৯) দ্বারা সমালোচিত এবং বাণিজ্যিকভাবে সাফল্য অর্জন করেছিলেন, যা হ্যারল্ড ব্লুম তার মাস্টার পিস হিসেবে বর্ণনা করেছেন। প্রথম মহিলা হিসেবে লে গুইন তার উপন্যাসের জন্য হুগো এবং নেবুলা পুরস্কার উভয়ই জিতেছিলেন। এছাড়া ও তিনি আর্থসিয়া বা হেইনিশ ইউনিভার্স-এ আরো কয়েকটি কাজ করেছেন, তার উল্লেখযোগ্য কাজগুলোর মধ্যে রয়েছে দ্যা এক্সপেরিমেন্টাল ওয়ার্ক অলয়েস কামিং হোম (১৯৮৫), এবং আরো কাজ করেছেন দ্যা ফিকশোনাল কান্ট্রি অফ ওরসিনিয়া এবং আরো কিছু মনস্তাত্ত্বিক বিষয়।
লে গুইন সাংস্কৃতিক নৃতত্ত্ব, তাওবাদ, নারীবাদ এবং কার্ল জাংয়ের বিষয়ে বেশি লেখালেখি করতেন। তার অনেক গল্পই নৃতত্ত্ব বা সাংস্কৃতিক পর্যাবেক্ষণ ভিত্তি করে লেখা এবং ভারসাম্য এবং ভারসাম্য সম্পর্কে তার তাওবাদী ধারনাগুলো বেশ কয়েকটি কাজে চিহ্নিত হয়েছে।
কাসিম আলি মডেল উচ্চবিদ্যালয়
কাসিম আলি মডেল উচ্চবিদ্যালয় হচ্ছে বাংলাদেশের সিলেট জেলার ফেঞ্চুগঞ্জ উপজেলার রাজনপুরে অবস্থিত একটি মাধ্যমিক বিদ্যালয়। ১৯১৫ সালে প্রতিষ্ঠিত এই বিদ্যালয় ফেঞ্চুগঞ্জের সর্বপ্রথম এবং সবথেকে পুরনো, এবং বাংলাদেশেরও একটি প্রাচীন বিদ্যালয়।
২০১৫ সালের ২৬ এবং ২৭ ডিসেম্বর বিদ্যালয়টি তার শতবর্ষ উদ্‌যাপন করে। যুক্তরাষ্ট্রে প্রবীণ শিক্ষার্থীদের দ্বারাও শত বার্ষিকী উদ্‌যাপন করা হয়।